একটি আবেদন

 27,অক্টোবর 2021

আমি শ্রী দীপংকর সেনগুপ্ত,পশ্চিমবঙ্গ সরকারি কলেজ শিক্ষক সমিতির একজন আজীবন সদস্য। এই সমিতির সঙ্গে আমার যোগাযোগ চাকরি জীবনের প্রথম দিন থেকে এবং সম্পর্কটা আজীবনের। আপনারা সকলেই জানেন যে এই বছরটা সমিতির নির্বাচনী বছর। আগামী দুবছর সমিতি পরিচালনার জন্য নেতৃত্বের ধারা বজায় রেখে একজন সাধারণ সম্পাদক নির্বাচন করতে হবে।

বিগত বহু বছর ধরে সমিতিতে এই বিষয় একটি ‘আমসভা’ ডাকবার রীতি আছে যেখানে আমরা আলাপ আলোচনার মাধ‍্যমে সাধারণ সম্পাদকের নাম ঠিক করবার প্রশ্নে একটি ঐক‍্যমতে পৌঁছনোর চেষ্টা করি।

বিগত কয়েক বছর ধরে ঐ একই সভায় আগামী দুবছরের জন‍্য সমিতির সভাপতি ও অন‍্যান‍্য পদাধিকারীদের নামের প্রশ্নেও একটা ঐক্যমতে পৌঁছনোর চেষ্টা করা হয়।

এই কারণে আগামী 14 ই নভেম্বর ( রবিবার ) আমি একটি ‘আমসভা' আহ্বান করছি। সভাটি গোয়েঙ্কা কলেজ অফ কমার্স এন্ড বিজনেস এডমিনিস্ট্রেশন এর ঘরে বিকেল তিনটে থেকে অনুষ্ঠিত হবে। সভাটির গুরুত্ব অনুধাবন করে সকল সদস‍্যের উপস্থিতি একান্তভাবে কামনা করি।

 ধন‍্যবাদান্তে

 শ্রী দীপংকর সেনগুপ্ত

 আহ্বায়ক

বিঃ দ্রঃ যেহেতু সভাটি কোভিড পরিস্থিতিতে অনুষ্ঠিত হচ্ছে তাই উপস্তিত সকলের সঙ্গে মাস্ক ও স‍্যানিটাইজার থাকা একান্ত জরুরি ।